De Landschaft unmittelbar um Rosnheim is in ihrer iatzigen Form in da letzten Eiszeit duach des Vorrucka vom Inndåigletscher und spada duach den Rosnheimer See prägt worn.  Da See håd se no vor ebba 10.000 Jåhr iba s ganze Inndåi bis in de Gengad vo Wassaburg, guat 25 km neadlich vo Rosnheim, dastreckt. No heit is an vui Stellen rings um de Ståd zu erkennen, wia da friarane flache Säägrund auf oan Schlåg in de relativ gache Uferbeschung iwagäht.